ฟาน กัล รับ ชอว์ ขาหักเป็นความสูญเสียครั้งใหญ่ของผีแดง
หลุยส์ ฟาน กัล กุนซือทีมแมนเชสเตอร์ ยูไนเต็ด ยอมรับ การที่ ลุค ชอว์ แบ็กซ้ายดาวรุ่ง ขาหัก จากเกมยูฟ่า แชมเปียนส์ลีก คือความสูญเสียครั้งใหญ่ของปิศาจแดง,สำนักข่าวต่างประเทศรายงานวันที่ 18 ก.ย. ว่า หลุยส์ ฟาน กัล ผู้จัดการทีม ปิศาจแดง แมนเชสเตอร์ ยูไนเต็ด สโมสรยักษ์ใหญ่แห่งศึกพรีเมียร์ลีก อังกฤษ เปิดเผยว่า เขาโทรไปหา ลุค ชอว์ แบ็กซ้ายคนสำคัญของทีมที่ขาหักจากเกมยูฟ่า แชมเปียนส์ลีก ซึ่งเขารู้สึกดีใจที่ลูกทีมรายนี้มีกำลังใจที่ดีขึ้นมาก พร้อมยอมรับว่านี่คือการสูญเสียครั้งใหญ่ของทีม,ชอว์ วัย 20 ปี โดน เฮคตอร์ โมเรโน กองหลังของ พีเอสวี ไอนด์โฮเฟน เข้าปะทะในเกมยูฟ่า แชมเปียนส์ลีก รอบแบ่งกลุ่ม เมื่อคืนวันอังคาร จนทำให้กระดูกหัก 2 จุดที่ขาขวา ต้องเข้ารับการผ่าตัดและคาดว่าจะต้องพักนานถึง 6 เดือน โดยล่าสุด ฟาน กัล ออกมาอัพเดตอาการบาดเจ็บของ ชอว์ เรียบร้อย,ผมโทรหาเขาเมื่อคืนที่ผ่านมา เสียงของเขาดูเข้มแข็งขึ้นมาก ซึ่งมันทำให้ผมรู้สึกเซอร์ไพรส์ที่สุดเลย มันเป็นสัญญาณที่ดี แต่เขารู้ดีว่าเส้นทางของการฟื้นตัวนั้นยังอีกยาวไกลและมันก็ไม่ใช่เรื่องง่ายเลย ครอบครัวของเขาอยู่ที่นั่น และเราได้ส่งคนของเราไปที่นั่นเช่นกัน เขาจะกลับมาที่นี่เมื่อเขาพร้อม ซึ่งอาจจะเป็นวันพรุ่งนี้ (วันเสาร์) นะ เขาต้องใช้เวลาฟื้นฟูร่างกายอย่างยาวนาน มันไม่ใช่แค่เรื่องของร่างกายแต่มันเป็นเรื่องของสภาพจิตใจด้วย สำหรับเรามันเป็นความสูญเสียครั้งใหญ่ ผมเคยบอกไปแล้วว่านี่จะเป็นฤดูกาลที่ยอดเยี่ยมของเขา น่าเสียดายที่เหตุการณ์นี้มันเกิดขึ้น ฟาน กัล กล่าว
หลุยส์ ฟาน กัล กุนซือทีมแมนเชสเตอร์ ยูไนเต็ด ยอมรับ การที่ ลุค ชอว์ แบ็กซ้ายดาวรุ่ง ขาหัก จากเกมยูฟ่า แชมเปียนส์ลีก คือความสูญเสียครั้งใหญ่ของทีม
ลุค ชอว์,ขาหัก,พรีเมียร์ลีก,แมนเชสเตอร์ ยูไนเต็ด,หลุยส์ ฟาน กัล,พักยาว 6 เดือน,รักษาตัว 6 เดือน,ข่าวกีฬา,ข่าว,ไทยรัฐออนไลน์